מכיוון שהמשחק סופי, יש לו עץ משחק סופי. נצבע את העלים בעץ באופן הבא: כל עלה המייצג ניצחון של השחקן הראשון (הלבן) ייצבע בלבן. כל עלה המייצג ניצחון של השחקן השני (השחור) ייצבע בשחור. וכל עלה המייצג מצב תיקו ייצבע באפור. כעת נצבע את שאר הצמתים בעץ באופן רקורסיבי: אם צומת מייצג מצב בו תורו של השחקן הלבן, הצומת ייצבע בלבן אם יש לו בן לבן (כלומר אם הלבן יכול לעבור למצב אחר הצבוע בלבן). אם אין בן לבן, אבל יש בן אפור, הצומת ייצבע באפור. ואם כל הבנים שחורים הצומת ייצבע בשחור. בדומה, צומת המייצג מצב בו תור השחור לשחק יצבע בשחור אם יש לו בן שחור, אחרת - באפור אם יש לו בן אפור, ואם כל הבנים לבנים הוא יצבע לבן.
באיזה צבע ייצבע עלה המייצג מצב של תיקו?
באפור